*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*244. számú előterjesztés*

Bátaszék Város Önkormányzata Képviselő-testületének 2017. november 29-én,

16,00 órakor megtartandó ülésére

*a Norvég Alap Kétoldalú kapcsolatok fejlesztése pályázathoz kapcsolódó projektmenedzsment feladatok elvégzésére vállalkozó kiválasztása*

|  |
| --- |
| **Előterjesztő:** dr. Bozsolik Róbertpolgármester**Készítette:** Takácsné Gehring Mária aljegyző**Törvényességi ellenőrzést végezte**: Kondriczné dr. Varga Erzsébet jegyző**Tárgyalja:**PG Bizottság: 2017. 11. 28. |

**Tisztelt Képviselő-testület!**

A képviselő-testület a májusi ülésén döntött arról, hogy pályázatot nyújt be a Norvég Alap **Kétoldalú kapcsolatok fejlesztése felhívására** annak érdekében, hogy egy későbbi, az egészség és az aktív időskor támogatási terület megvalósítása témájú pályázat benyújtását elősegítse. A pályázatot határidőre benyújtottuk, a projekt maximális költségvetése 20.000 EUR volt. A pályázatban szereplő kapcsolatfelvételt a norvég partnerrel, mely esetünkben a Fjellugla Compentance AS, 2500 Tynset – a pályázati kiírás szerint – 2017. október 31-éig meg kellett volna valósítani. Az eredeti elképzelés két tapasztalatcserét tartalmazott, amelyben a norvég partner három napos szeptemberi bátaszéki látogatása és a bátaszéki delegáció októberi norvégiai utazása szerepelt.

A Nemzetközi Fejlesztési és Forráskoordinációs Ügynökség Zrt. az „Éghajlatváltozás elleni küzdelem – PIERO” pályázati felhívásra benyújtott „Felkészülés a klímaváltozásra” című, HU01-0003-PIERO-A2-2017 azonosítószámú pályázatunkra hiánypótlási felhívást küldött és több tisztázó kérdést tett fel, amelyek pótlásra és megválaszolásra kerültek.

A támogatási döntésről szóló értesítést 2017. szeptember 28-án kaptuk kézhez. A pályázatunkat a Program Operátor támogatásra érdemesnek ítélte és csökkentett összköltséggel feltételek nélkül 19.000 EUR támogatásban részesítette az önkormányzatunkat. A tervezett költségvetésben projektmenedzsmenti feladatok ellátására 2.500 EUR-val számoltunk, ezt csökkentették 1.000 EUR-val. A pályázat utófinanszírozásos, ezért a költségek megelőlegezése szükséges. (1. sz. határozati javaslat)

A beszerzési szabályzatunk II. 1. pontja szerint a nettó **500 000 forint beszerzési értékét meg nem haladó** beszerzések esetén a beszerzés megrendelővel vagy szerződéssel, előzetes árajánlat nélkül történhet. A projektmenedzsment feladat ellátására az Eures Consulting Kft-vel javasoljuk a szerződés megkötését. A cég ajánlata az 1. melléklet. (2. sz. határozati javaslat)

A késői elbírálás miatt az eredeti megvalósítást nem tudtuk tartani, de a projekt megvalósításának végső dátuma 2018. április 30-a, ezért a jövő év márciusára terveznénk a vendégek fogadását és a kiutazást is. Mindkét megvalósítási helyszínen konferenciák és workshopok mellett a települések nevezetességeivel való ismerkedés színesíti a programot. A tervezett költségvetés az előterjesztés 2. melléklete.

A norvég programokon való részvételre egy három fős delegáció szerepel a pályázatban és a tolmács. A delegáció vezetőjének dr. Bozsolik Róbert polgármester urat javasoljuk, tagjainak pedig Takácsné Gehring Mária aljegyző asszonyt és …………………… A tolmács dr. Kovács Dezső lenne, aki a pályázat megírásában már részt vett, illetve a kapcsolatfelvételben is jelentős szerepe volt.

Kérem a tisztelt képviselő-testületet az előterjesztés megtárgyalására, a döntések meghozatalára.

**1. Határozati javaslat:**

**„Felkészülés a klímaváltozásra” elnevezésű pályázat megvalósításának finanszírozásra**

Bátaszék Város Önkormányzatának Képviselő-testülete

1. tudomásul veszi, hogy az önkormányzat a Norvég Alap Kétoldalú kapcsolatok fejlesztése felhívás keretében benyújtott HU01-0003-PIERRO-A2-2017 azonosító számú, „Felkészülés a klímaváltozásra” elnevezésű projekt megvalósítására 19.000 EUR támogatásban részesült, mely elszámolást követően kerül átutalásra az önkormányzat számlájára, továbbá
2. vállalja, hogy a projekt megvalósításához szükséges költségeket – előfinanszírozásként – a 2018. évi költségvetésében biztosítja, egyben
3. felhatalmazza a város polgármesterét a támogatási szerződés aláírására.

*Határidő:* 2017. december 31.

*Felelős*: Kondriczné dr. Varga Erzsébet jegyző

 (a határozat megküldéséért)

*Határozatról értesül*: Bátaszéki KÖH pénzügyi iroda

 irattár

**2. Határozati javaslat:**

**„Felkészülés a klímaváltozásra” elnevezésű pályázathoz kapcsolódóan projektmenedzsment feladatok ellátására**

Bátaszék Város Önkormányzatának Képviselő-testülete

1. a Norvég Alap Kétoldalú kapcsolatok fejlesztése felhívás keretében benyújtott HU01-0003-PIERRO-A2-2017 azonosító számú, „Felkészülés a klímaváltozásra” elnevezésű projekt megvalósításához kapcsolódó projektmenedzsment feladatok elvégzésével az **Eures Consulting Kft.-t** (adószám: 14366437-2-02, 7621 Pécs, Felsőmalom u. 1/1. tetőtér 10., képviseli: Sánta Sebő) bízza meg,
2. a feladat ellátásához szükséges bruttó 360.000 Ft + Áfa vállalkozói díj kifizetését az önkormányzat 2018. évi költségvetésében biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő:* 2017. december 15.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: Eures Consulting Kft., Pécs

Bátaszéki KÖH pénzügyi iroda

 irattár

**3. Határozati javaslat:**

**„Felkészülés a klímaváltozásra” elnevezésű pályázathoz kapcsolódó, Norvégiában megrendezésre kerülő tapasztalatcserére delegáció jóváhagyása**

Bátaszék Város Önkormányzatának Képviselő-testülete a Norvég Alap Kétoldalú kapcsolatok fejlesztése felhívás keretében benyújtott HU01-0003-PIERRO-A2-2017 azonosító számú, „Felkészülés a klímaváltozásra” elnevezésű projekt, Norvégiában Tynset városában megrendezésre kerülő tapasztalatcserére a bátaszéki küldöttségbe az alábbi személyeket delegálja:

1. Dr. Bozsolik Róbert polgármestert,
2. Takácsné Gehring Mária aljegyző asszonyt
3. ……………….
4. Dr. Kovács Dezső (7635 Pécs, Erdész u. 35.) tolmács

A delegáció vezetője Dr. Bozsolik Róbert polgármester.

*Határidő:* 2017. december 15.

*Felelős*: Kondriczné dr. Varga Erzsébet jegyző

 (a határozat megküldéséért)

*Határozatról értesül*: delegáltak,

Bátaszéki KÖH pénzügyi iroda

 irattár